Яр Чаллы картиналар галереясы

Яр Чаллы шәһәре картиналар галереясы, Гөлсабира Хәкимова исемендәге Яр Чаллы шәһәре картиналар галереясы () — 1980 елда Татарстан АССР Яр Чаллы шәһәрендә Татарстан дәүләт сынлы сәнгать музееның филиалы буларак ачылган мәдәният оешмасы.

2022 елда картиналар галереясына галереяның беренче директоры булган һәм 20 елдан артык директор булып эшләгән Татарстан АССР һәм РСФСРның атказанган мәдәният хезмәткәре Гөлсабира Мәхмүт кызы Хәкимова (1925―2021) исеме бирелгән Чаллыдагы Картиналар галереясенә Гөлсабира Хәкимова исеме бирелә. Татар-информ, 23.06.2022.

Гамәлгә куючысы — Яр Чаллы шәһәре башкарма комитеты (мәдәният бүлеге).
Адресы: 423810 Яр Чаллы, Тынычлык проспекты, 52/16 (3/01).
Директор (2015 елдан)  — Илсөя Илдус кызы ЗаһидуллинаЗагидуллина Ильсия Ильдусовна.

 Тарих 

200px|thumb|right|Галереяның логотибы
1980 елда Татарстан дәүләт сынлы сәнгать музееның филиалы буларак ачылган.
2006 елда Яр Чаллы шәһәр шурасының 2006 елның 10 феврале № 8/23 карары белән 20 штат берәмлеге булган «муниципаль оешма» статусы ала. 
Галерея сәнгать кыйммәтләренең, нәкыш, гамәли-декоратив һәм халык сәнгатьләре әсәрләрен саклау урыны булып хезмәт итә. XX гасыр ахыры — XXI гасыр башы РФ һәм Татарстан сынлы сәнгатенең иң яхшы үрнәкләре тупланган. Галереяның фондында ТР дәүләт сынлы сәнгать музее милке булган төп нөсхәләр саклана. 2006 елдан башлап, галереяның үз фонды оеша башлый. 2018 елның гыйнварына 879 саклану берәмлеге, ТР дәүләт сынлы сәнгать музее милке саналучы 712 саклану берәмлеге исәпләнә.

Үз тупланмалары нигезендә галерея фәнни-тикшеренү һәм мәдәни-мәгариф эшчәнлеге алып бара. Күргәзмәләр, экскурсияләр (шул исәптән шәһәрдәге скульптура һәйкәлләренә экскурсияләр), лекцияләр оештыра, нәшрият эше (каталоглар, альбомнар) алып бара, рәссамнар белән очрашулар уздыра, мастер-класслар үткәрә, балалар өчен рәсем ясау студиясе, линогравюра остаханәсе эшли.

Галереяда халыкара, төбәкара күргәзмәләр оештырыла: «Коткарылган кыйммәтләр» ( Эрбет дәүләт сынлы сәнгать музее), «Оста һәм шәкерт» (), Сергей Андрияканың акварель мәктәбе (Мәскәү), «Италия сәнгате. Бруно Либераторе һәм Луиджи Россини» (), «Сальвадор Дали шедеврлары» (), Чулман буе рәссамнарының  «Заманча сәнгать һәм XXI гасыр шәһәре» () һ. б. күргәзмәләр.

38 ел буена картиналар галереясы төбәкнең сынлы сәнгать музее ролен башкара. Галерея ел саен 45-55 мең кеше кабул итә. Галерея иганәчелек белән дә шөгыльләнә, һәр дүртенче керүчегә  бушлай хезмәт күрсәтелә.

 Экскурсияләр 
 «Илдар Хановның «Тормыш агачы» (1980——1990 елларда сынчы ясаган скульптуралар ансамбле, Яр Чаллы, Энтузиастлар бульвары)
 «Габдулла Тукай һәйкәленең (сынчы Владимир Демченко) идея һәм сәнгать үзенчәлекләре»
 Искәрмәләр 

 Сылтамалар 
  Набережночелнинская картинная галерея. Museum.ru
  МБУ «Набережночелнинская картинная галерея». Официальный сайт города Набережные Челны
   Галереяның рәсми сайты
  Галереяның Вконтакте диварындагы сәхифәсе
  Галереяның Instagramдагы сәхифәсе
 Яр Чаллы картиналар галереясы Яндекс картасында

Төркем:Әлифба буенча галереялар
Төркем:Чаллы музейлары
Төркем:1980 елда барлыкка килгән оешмалар
Төркем:Яр Чаллы биналары һәм корылмалары